Moszkva: Putyin és Merkel a tűzszünetet célzó lépésekről tárgyalt | Külföldi hírek | Szeged - delmagyar.hu
Külföldi hírek > Moszkva: Putyin és Merkel a tűzszünetet célzó lépésekről tárgyalt Moszkva: Putyin és Merkel a tűzszünetet célzó lépésekről tárgyalt
mti	2014.08.22. 20:26
Az orosz elnök aggodalmának adott hangot az erőszak kiszélesedése miatt Kelet-Ukrajnában.
A kelet-ukrajnai tűzszünetet célzó, lehetséges közös lépésekről tárgyalt pénteken telefonon az orosz államfő és a német kancellár - közölte az orosz fél.A Kreml közleménye szerint a beszélgetést Vlagyimir Putyin kezdeményezte, aki tájékoztatta Angela Merkelt arról is: Oroszország azért döntött humanitárius konvojának ukrán területre történő, önhatalmú beléptetéséről, mert - mint a közlemény fogalmazott - nem tudott tovább várni arra, hogy a belépéshez Kijev zöld jelzést adjon. A további halogatás megengedhetetlen lett volna - hangoztatta a Kreml.Az orosz elnök egyidejűleg aggodalmának adott hangot az erőszak kiszélesedése miatt Kelet-Ukrajnában.A telefonbeszélgetésre nem sokkal azelőtt került sor, hogy szombaton Kijevbe látogat a német kancellár. Angela Merkel az ukrán fővárosban Petro Porosenko államfővel folytat megbeszéléseket az ukrán válság rendezéséről.A Kreml nyilatkozata szerint Putyin és Merkel azokról a lehetséges lépésekről is tárgyalt, amelyeket Oroszország és Németország tehet a kelet-ukrajnai harcok beszüntetése és a szembenálló felek közötti párbeszéd érdekében.Az ukrán elnök péntek délutáni nyilatkozata szerint az orosz segélykonvoj több mint száz teherautója ukrán ellenőrzés és a vöröskereszt kísérete nélkül lépett be Ukrajna területére. Petro Porosenko ezzel kapcsolatban azt javasolta Moszkvának, hogy "térjen vissza a nemzetközi jog mezejére". Ezzel egy időben Arszenyij Jacenyuk miniszterelnök ukrán televízióknak adott interjújában nem zárta ki, hogy Moszkva provokációra készül a segélyszállítmánnyal. Kövessen minket, kommentelje híreinket a Delmagyar.hu Facebook oldalán!
Külföldi hírek > Moszkva: Putyin és Merkel a tűzszünetet célzó lépésekről tárgyalt Önnek ajánljukLuhanszki közlés: az orosz konvoj minden járműve megérkezett a városbaA városi tisztségviselő szerint a rakomány tartalmának elosztásával egy különleges bizottság… Tovább olvasomBetöltés